hu de hu hu hu hu hu hu en hu eo hu hu en hbs_lat hu hu en en en hu hu hu hu hu hu hu en en hu hu hu hu hu hu hu hu hu de de en hu hu hu hu hu hu hu hu hu hu hu hu en
Magyar második helyezés az EU újságírói pályázatán – CCO Magazin
Az EU Bizottság harmadik Európai Uniós Egészségügyi Újságírói Díj nyertesei között magyar. A pályázaton második helyezést ért el Makarész Rita „A legolcsóbb antidepresszáns” című cikkéért.
Négy európai újságíró kapott díjat a legjobb egészségügyi témájú cikkekért, amelyeket a 27 tagállam újságírói által beküldött csaknem 500 cikk közül választottak ki. A díjazott cikkek témái a következők:
a testmozgás szerepe a depresszió leküzdésében,
a dohányzás káros hatásai.
A 2011-es Európai Uniós Egészségügyi Újságírói Díj célja azon újságírók bemutatása és elismerése szerte az Unióban, akik fontos – és minden uniós polgár életére kiható – egészségügyi kérdésekre hívják fel a figyelmet. Az újságírói díj fő témája az „Európa a betegekért” kampány volt, amely számos egészségügyi és betegbiztonsági kérdést foglal magában. Emellett idén különdíjat is meghirdettek a „leszokás a dohányzásról” kategóriában, hogy ezzel is támogassák a dohányzás egészségügyi hatásainak fokozottabb tudatosítását.
John Dalli, az Európai Unió egészségügyi és fogyasztópolitikai biztosa elmondta: „Gratulálok az idei egészségügyi újságírói díj minden nyertesének, valamint a tagállamok döntőbe jutott jelöltjeinek. Ez a verseny már három éve igyekszik felhívni a figyelmet és előmozdítani a vitákat egy olyan témában, amely az emberek életében az egyik legfontosabb: az egészség. Az európai polgárok minél többet szeretnének tudni az egészségügyi kérdésekről, és az újságírók szerepe ezért kulcsfontosságú abban, hogy eljuttassák hozzájuk az információkat.”
A fődíj: „Európa a betegekért”
Az első díjat Ben Hirschler és Kate Kelland, két egyesült királyságbeli újságíró kapta az antimikrobiális rezisztenciáról szóló cikkükért. Az „Amikor nem hatnak a gyógyszerek” című cikk, amelyet a Reuters hírügynökség jelentetett meg, olyan kórokozókra hívja fel a figyelmet, amelyek rezisztensek a legújabb antibiotikumokkal szemben („szuperbaktériumok”). Ez a jelenség a jövőben akár súlyos közegészségügyi problémát is okozhat, jelenleg azonban még az egészségügyi szakemberek körében sem szentelnek neki megfelelő figyelmet.
A második díjjal a magyar Makarész Ritát jutalmazták „A legolcsóbb antidepresszáns” című cikkéért. A cikk, amely a www.orvostkeresek.hu egészségügyi portálon jelent meg, a testmozgás előnyeit hangsúlyozza a depresszió megelőzésében.
A harmadik díjat a szlovéniai Mateja Grošelj kapta a „Lojze-től Ludvika-nak” cikkért, amely a Večera hetilapban jelent meg. A cikk a mellrákot – a nőknél leggyakoribb rákbetegséget – egy olyan nő szemszögéből mutatja be, aki egy újszerű mellrekonstrukciós műtétre vállalkozik.
Különdíj: „Leszokás a dohányzásról”
A lengyel Monika Cetera kapta a különdíjat a „Fogászati kezelésre jöttem, és nem azért, hogy leszokjak a dohányzásról” című, az interneten megjelent cikkéért, amely a dohányzásnak egy kellemetlen, de kevésbé ismert káros velejárójáról szól – a szájhigiéniai problémákról. A cikk a dohányzással kapcsolatban felmerülő költségeket is szemlélteti.
Harmadszor került sor idén az Európai Uniós Egészségügyi Újságírói Díj meghirdetésére, amelyet az EU egészségügyi programja finanszíroz. A győzteseket kétlépcsős eljárás során választották ki. Az egyes tagállamok döntőbe jutott jelöltjeit, valamint a „leszokás a dohányzásról” kategóriában egy-egy különdíjra jelöltet országos zsűrik választották ki. Az Európai Bizottság tisztviselőiből, közegészségügyi szakértőkből és újságírókból álló Európai Uniós zsűri pedig Brüsszelben döntött a 4 nyertes cikkről. Az összes döntőbe jutott újságíró meghívást kapott Brüsszelbe, hogy részt vegyen egy médiaszemináriumon, valamint a díjátadó ünnepségen.
Forrás: Európai Bizottság – Sajtóközlemény
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin